मिलजुल करें समस्या दूर: वहीं विधायक सुभाष सुधा का कहना है कि ब्लॉक समिति में चेयरमैन का कुछ सदस्य विरोध कर रहे हैं। अविश्वास प्रस्ताव लाने की मांग बारे उन्होंने सुना है। वे एक दिन पहले ही गोवा से लौटे हैं। गुरुवार को सभी सदस्यों की मीटिंग बुला कर बातचीत करेंगे। इस मसले को मिलकर हल कर लिया जाएगा। बता दें कि 20 सदस्यों ने शपथपत्र देकर चेयरमैन के खिलाफ अविश्वास प्रस्ताव लाने की मांग डीसी सुमेधा कटारिया से पिछले बुधवार को की थी। पता चलते ही चेयरमैन गुट भी सक्रिय हो गया। चेयरमैन देवीदयाल शर्मा का दावा है कि 13 सदस्य साथ हैं। तीन सदस्यों ने उनके हक में शपथपत्र दिए हैं। वहीं विरोधी पक्ष का कहना है कि 20 सदस्य आज भी एकजुट हैं।